Η χρήση και η χρησιμότητα των συστημάτων συνεχούς καταγραφής γλυκόζης (CGM) κατά τη διάρκεια της πανδημίας Covid-19
Creators: name: Τσολακίδου, Αναστασία Βασιλείου
Publisher: name: Aristotle University of Thessaloniki
Year: 2023
Subjects: Συνεχής καταγραφή γλυκόζης (CGM)
Σακχαρώδης Διαβήτης
Covid-19
Continuous glucose monitoring (CGM)
Diabetes Mellitus

description: Ο Σακχαρώδης Διαβήτης (ΣΔ) αποτελεί παγκόσμια επιδημία. Υπολογίζεται πως προσβάλλει γύρω στα 537 εκατομμύρια ανθρώπους σε όλο τον κόσμο, ενώ αποτελεί κυρίαρχη αιτία θανάτου, αλλά και αναπηρίας. Η σύνδεση του ΣΔ με τη λοίμωξη COVID-19 τεκμηριώθηκε πολύ γρήγορα στη διεθνή βιβλιογραφία, καθιστώντας τους ασθενείς με ΣΔ Τύπου 1 (ΣΔΤ1) και ΣΔ Τύπου 2 (ΣΔΤ2) ως μία ομάδα ασθενών που απαιτούν ιδιαίτερη προσοχή στη διαχείριση του νοσήματός τους. Οι συσκευές συνεχούς καταγραφής γλυκόζης διευκολύνουν τους ασθενείς στην αυτό-διαχείριση του νοσήματος και τους απαλλάσσουν από τα πολλαπλά επώδυνα τρυπήματα της παραδοσιακής μεθόδου της μέτρησης της γλυκόζης με τη χρήση του μετρητή. Σκοπός της παρούσας συστηματικής ανασκόπησης ήταν η διερεύνηση της χρήσης και της χρησιμότητας των συστημάτων Συνεχούς Καταγραφής Γλυκόζης (Continuous Glucose Monitoring, CGM) κατά τη διάρκεια της πανδημίας Covid-19. Πραγματοποιήθηκε συστηματική ανασκόπηση, σύμφωνα με τη μεθοδολογία και τις κατευθυντήριες οδηγίες του Preferred reporting items for systematic reviews and meta-analyses (PRISMA statement) στις βάσεις δεδομένων Pubmed, Scopus και EMBASE. Από την αρχική αναζήτηση προέκυψαν 3.273 άρθρα, και κατόπιν αποκλεισμού των μελετών που δεν ικανοποιούσαν τα κριτήρια ένταξης, στη μελέτη εντάχθηκαν 43 μελέτες. Για την ανάλυση των αποτελεσμάτων, η συστηματική ανασκόπηση ταξινομήθηκε σε έξι υπο-κατηγορίες και συγκεκριμένα διαχωρίστηκαν τα άρθρα που αφορούσαν την εφαρμογή CGM κατά τη διάρκεια της πανδημίας Covid-19 σε: Νοσηλευόμενους ασθενείς με Covid-19 στις ΜΕΘ (8 μελέτες), νοσηλευόμενους ασθενείς με Covid-19 στις απλές κλίνες covid-19 (8 μελέτες), ασθενείς με Covid-19 που βρίσκονται σε κατ΄οίκον περιορισμό (4 μελέτες), ασθενείς που παρακολουθούνται με ΣΔτ1 (18 μελέτες), ασθενείς που παρακολουθούνται με ΣΔτ2 (4 μελέτες) και έγκυες ασθενείς με προϋπάρχοντα σακχαρώδη διαβήτη ή σακχαρώδη διαβήτη κύησης (1 μελέτη). Τα συστήματα CGM ως επί το πλείστον ωφέλησαν τον έλεγχο του ΣΔ κατά τη διάρκεια της πανδημίας COVID-19. Τα πλεονεκτήματα από τη χρήση των συστημάτων CGM φαίνονται στον καλύτερο γλυκαιμικό έλεγχο, στη μείωση της γλυκοζυλιωμένης αιμοσφαιρίνης (HbA1c), καθώς και στη βελτίωση της ποιότητας ζωής των ασθενών τόσο με ΣΔτ1, όσο και με ΣΔτ2. Σε ενδονοσοκομειακό επίπεδο, η χρήση των συστημάτων CGM φαίνεται πως μειώνει τη χρήση των μέσων ατομικής προστασίας (ΜΑΠ) αλλά συμβάλλει και στην καλύτερη απόδοση του νοσηλευτικού προσωπικού με την ελάττωση του φόρτου εργασίας. Εξωνοσοκομειακά τα πλεονεκτήματα από τη χρήση των συστημάτων αποτυπώνονται στα οφέλη που προκύπτουν από την χρήση συστημάτων εξ αποστάσεως παρακολούθησης, ενώ ενδυναμώνεται η σημασία της τηλεϊατρικής στην κοινότητα για τη διαχείριση σύνθετων χρόνιων νοσημάτων στην ενήλικη και στην παιδική ηλικία. Συμπερασματικά, η πρωτόγνωρη κατάσταση που συνόδευσε την πανδημία COVID-19 είχε ως μοναδικό όφελος για τα συστήματα υγείας την αναγκαστική ανάπτυξη των εξ αποστάσεως συστημάτων διαχείρισης ασθενειών όπως είναι ο ΣΔ. Είναι επιτακτική ανάγκη η διενέργεια επιπλέον μελετών, προκειμένου τα συστήματα CGM να χρησιμοποιούνται καθολικά σε όλους τους ασθενείς με ΣΔΤ1 και ΣΔΤ2, για τη βελτιστοποίηση της έκβασης των ασθενών, τη μείωση των επιπλοκών της νόσου και τη μείωση των δαπανών που προκύπτουν από τη διαχείριση του ΣΔ.
description: Diabetes mellitus (DM) is a global epidemic. It is estimated that it affects around 537 million people worldwide, while it is a leading cause of death and disability. The association of DM with the COVID-19 infection was very quickly documented in the literature, making patients with DM Type 1 (DM1) and DM Type 2 (DM2) a group of patients that requires special attention in the management of their disease. Continuous Glucose Monitoring devices make it easier for patients to self-manage the disease and reduce the multiple painful punctures of the classic method of measuring glucose using a meter. The purpose of this systematic review was to investigate the use and utility of Continuous Glucose Monitoring (CGM) systems during the Covid-19 pandemic. A systematic review was performed, according to the methodology and guidelines of the Preferred reporting items for systematic reviews and meta-analyses (PRISMA statement) in the databases Pubmed, Scopus and EMBASE. The initial search yielded 3,273 articles, and after excluding studies that did not meet the inclusion criteria, 43 studies were included in the study. To analyze the results, the systematic review was classified into six sub-categories and specifically the articles dealing with the application of CGM during the Covid-19 pandemic were divided into: Hospitalized patients with Covid-19 in ICUs (8 studies), hospitalized patients with Covid-19 in simple beds covid-19 (8 studies), patients with Covid-19 who are under house arrest (4 studies), patients monitored with diabetes type 1 (18 studies), patients monitored with diabetes type 2 (4 studies) and pregnant patients with pre-existing diabetes mellitus or gestational diabetes mellitus (1 study). CGM systems mostly benefited the control of DΜ during the COVID-19 pandemic. The advantages of using CGM systems can be seen in better glycemic control, and reduction of HbA1c and improvement of the quality of life of patients with both DM1 and DM2. At the in-hospital level, the use of CGM systems seems to reduce the use of personal protective equipement (PPE) but also contributes to the better performance of the nursing staff by reducing the workload. Out-of-hospital advantages from the use of the systems are reflected in the benefits derived from the use of remote monitoring systems, while strengthening the importance of telemedicine in the community for the management of complex chronic diseases in adults and children. In conclusion, the unprecedented situation that accompanied the COVID-19 pandemic had as a unique benefit for health systems the forced development of remote disease management systems such as DM. Additional studies are warranted in order for CGM systems to be used universally in all patients with T1DM and T2DM to optimize patient outcomes, reduce disease complications, and reduce the costs of managing DM.